2)

Bilag III affattes således: »BILAG III Målinger og markedstilsynsmyndighedernes verifikation af produktets opfyldelse af kravene De i dette bilag anførte måletolerancer gælder kun for medlemsstaternes myndigheders verifikation af de målte parametre; producenten eller importøren må ikke benytte dem som en tilladt tolerance, når værdierne i den tekniske dokumentation fastsættes, eller til at fortolke disse værdier med henblik på at opnå overensstemmelse eller på nogen måde formidle en bedre præstation. 1. MÅLINGER Med henblik på at opfylde og kontrollere opfyldelsen af de gældende krav i denne forordning foretages der målinger og beregninger under anvendelse af harmoniserede standarder, hvis referencenumre er offentliggjort i Den Europæiske Unions Tidende, eller andre pålidelige, nøjagtige og reproducerbare metoder, som bygger på de mest avancerede alment anerkendte metoder, og som fører til resultater med lille usikkerhed. Computere, der markedsføres uden et operativsystem, som understøtter ACPI-systemet (Advanced Configuration and Power Interface system) eller lignende, skal testes med et operativsystem, som understøtter ACPI (eller tilsvarende). 2. MARKEDSTILSYNSMYNDIGHEDERNES VERIFIKATION AF PRODUKTETS OPFYLDELSE AF KRAVENE Når det skal kontrolleres, at en produktmodel opfylder kravene i bilag II til denne forordning i henhold til artikel 3, stk. 2, i direktiv 2009/125/EF, skal medlemsstaternes myndigheder med hensyn til kravene i dette bilag anvende følgende procedure: 1) Medlemsstaternes myndigheder kontrollerer én enhed af modellen eller modelkonfigurationen. 2) Modellen eller modelkonfigurationen anses for at være i overensstemmelse med de relevante krav, hvis: a) værdierne i den tekniske dokumentation i henhold til punkt 2 i bilag IV til direktiv 2009/125/EF (oplyste værdier) og, hvor det er relevant, de værdier, der anvendes til at beregne disse værdier, ikke er mere favorable for producenten eller importøren end resultaterne af de tilsvarende målinger, som udføres i henhold til samme punkts litra g), og b) de oplyste værdier opfylder alle krav, der er fastsat i denne forordning, og alle krævede produktoplysninger, som offentliggøres af producenten eller importøren, ikke indeholder værdier, som er mere favorable for producenten eller importøren end de oplyste værdier, og c) de fundne værdier (værdierne af de relevante parametre, som målt under tests, og de værdier, der beregnes ud fra disse målinger), når medlemsstaternes myndigheder tester én enhed af modellen, eller modelkonfigurationen i henhold til del 3-5 i dette bilag, overholder de respektive måletolerancer, som fremgår af del 3 og 4 i dette bilag, og enheden opfylder kravene til aktivering af strømstyring, som fremgår af del 5 i dette bilag. 3) Hvis de resultater, der nævnes i punkt 2, litra a) eller b), ikke opnås, anses modellen og alle de modelkonfigurationer, som er omfattet af de samme produktoplysninger (i henhold til bilag II, punkt 7.1.2 og 7.3.2) for ikke at opfylde kravene i denne forordning. 4) Hvis det resultat, der nævnes i punkt 2, litra c), ikke opnås, skal medlemsstaternes myndigheder teste yderligere tre enheder af samme model eller en eller flere modelkonfigurationer, som er omfattet af de samme produktoplysninger (i henhold til bilag II, punkt 7.1.2 og 7.3.2). 5) Modellen eller modelkonfigurationen anses for at opfylde de gældende krav, hvis den aritmetiske middelværdi af de fundne værdier for de tre enheder overholder de respektive tolerancer i del 3 og 4 i dette bilag, og hvis enhederne alle opfylder kravene til aktivering af strømstyrke, som fremgår af del 5 i dette bilag. 6) Hvis det resultat, der nævnes i punkt 5 ikke opnås, anses modellen og alle de modelkonfigurationer, som er omfattet af de samme produktoplysninger (i henhold til bilag II, punkt 7.1.2 og 7.3.2) for ikke at opfylde kravene i denne forordning. 7) Medlemsstaternes myndigheder fremsender straks alle relevante oplysninger til myndighederne i de andre medlemsstater og til Kommissionen, når der træffes beslutning om, at modellen ikke opfylder kravene i punkt 3 og 6. Medlemsstaternes myndigheder benytter måle- og beregningsmetoderne i dette bilag. Medlemsstaternes myndigheder anvender kun de måletolerancer, som fremgår af del 3 og 4 i dette bilag, og anvender kun proceduren i punkt 1-7 i forbindelse med de krav, der er omhandlet i nærværende bilag. Der anvendes ingen andre tolerancer. 3. ETEC, SLEEP-TILSTAND, SLUKKET TILSTAND OG LAVESTE EFFEKTFORBRUGSTILSTAND: 1) Overstiger effektforbruget 1,00 W, eller medfører energibehovet målt i TEC et energibehov, der overstiger 1,00 W i mindst én effektforbrugende tilstand, anses modelkonfigurationen for at stemme overens med de gældende krav i bilag II, punkt 1.1, 1.2, 1.3, 1.4, 2.2 og 2.3, hvis testresultaterne ikke overstiger de respektive måletolerancer som angivet i nedenstående tabel. Måletolerancer for krav til effektforbrug på over 1,00 W Anførte krav Måletolerancer Bilag II, punkt 1.1, 1.2, 1.3, 1.4 og 2.3 Den fundne værdi må ikke overstige den oplyste værdi med mere end 7 %. Bilag, II, punkt 2.2 (med og uden det merforbrug, som fremgår af punkt 2.4) Den fundne værdi må ikke overstige den oplyste værdi med mere end 7 %. Det i bilag II, punkt 2.4, omhandlede merforbrug kan føjes til kravet i punkt 2.2, hvis modelkonfigurationen markedsføres med WOL-funktionaliteten aktiveret i sleep-tilstand. Modelkonfigurationen bør prøves med WOL-funktionaliteten aktiveret henholdsvis deaktiveret og bør opfylde begge krav. En modelkonfiguration, der markedsføres uden ethernetfunktionalitet, skal prøves med WOL deaktiveret. 2) Ved et effektforbrug på op til og med 1,00 W, anses modelkonfigurationen for at stemme overens med de gældende krav i bilag II, punkt 3.1 og 4.1, hvis testresultaterne ikke overstiger de respektive måletolerancer som angivet i nedenstående tabel. Måletolerancer for krav til effektforbrug på op til og med 1,00 W Anførte krav Måletolerancer Bilag II, punkt 3.1 (med og uden det merforbrug, som fremgår af punkt 3.3). Den fundne værdi må ikke overstige den oplyste værdi med mere end 0,10 W. Bilag II, punkt 4.1 (med og uden det merforbrug, som fremgår af punkt 4.3). Den fundne værdi må ikke overstige den oplyste værdi med mere end 0,10 W. Det i bilag II, punkt 3.3, omhandlede merforbrug kan føjes til kravet i punkt 3.1, hvis modelkonfigurationen markedsføres med »informations- eller statusvisning«. Det i bilag II, punkt 4.3, omhandlede merforbrug kan føjes til kravet i punkt 4.1, hvis modelkonfigurationen markedsføres med en aktiveret WOL-funktionalitet i slukket tilstand. Modelkonfigurationen bør prøves med WOL-funktionaliteten aktiveret henholdsvis deaktiveret og bør opfylde begge krav. En modelkonfiguration, der markedsføres uden ethernetfunktionalitet, skal prøves med WOL deaktiveret. 4. DEN INDBYGGEDE STRØMFORSYNINGS EFFEKTIVITET Modellen anses for at opfylde de gældende krav i bilag II, punkt 5, hvis testresultaterne ikke overstiger de respektive måletolerancer som angivet i nedenstående tabel. Måletolerancer for indbyggede strømforsyningers effektivitet Anførte krav Måletolerancer Den aritmetiske middelværdi af effektiviteten ved belastningerne som defineret i bilag II ligger under de gældende krav til den gennemsnitlige effektivitet i aktiv tilstand. Den fundne værdi må ikke være mere end 2 % mindre end den oplyste værdi. Den aritmetiske middelværdi af effektfaktoren som defineret i bilag II ligger under de gældende krav til den gennemsnitlige effektfaktor. Den fundne værdi må ikke være mere end 10 % mindre end den oplyste værdi. 5. AKTIVERING AF EFFEKTFORBRUGSSTYRING Når medlemsstaternes myndigheder kontrollerer, om kravene i bilag II, punkt 6.1, er opfyldt, skal de anvende den gældende procedure til måling af effektforbruget, efter at effektforbrugsstyringsfunktionen eller en lignende funktion har skiftet udstyret til den relevante effektforbrugende tilstand. Ved kontrol af opfyldelsen af kravene i bilag II, punkt 6.2.1-6.2.6, anses modelkonfigurationen for at opfylde de gældende krav, der er fastsat i: — punkt 6.2.1, hvis hastigheden på aktive 1 gigabit pr. sekund (GB/s) ethernetforbindelser eller højere reduceres, når en desktopcomputer, integreret desktopcomputer eller bærbar computer skifter til sleep-tilstand eller off-with-WOL tilstand — punkt 6.2.2, hvis en desktopcomputer, integreret desktopcomputer eller bærbar computer er fuldt brugsklar, inklusive skærmbilledvisning på tilsluttede enheder, med en reaktionstid på højst 5 sekunder fra aktiveringshændelsen påbegyndes i sleep-tilstand — punkt 6.2.3, hvis en skærm, som er tilsluttet en desktopcomputer, integreret desktopcomputer eller bærbar computer, skifter til sleep-tilstand senest efter 10 minutter uden brugeraktivitet — punkt 6.2.4, hvis en WOL-funktion i sleep-tilstand og slukket tilstand kan aktiveres og deaktiveres — punkt 6.2.5, hvis en desktopcomputer, integreret desktopcomputer eller bærbar computer skifter til sleep-tilstand senest efter 30 minutter uden brugeraktivitet — punkt 6.2.6, hvis brugerne nemt kan aktivere og deaktivere alle trådløse netværksforbindelser, og det tydeligt angives over for brugerne med et symbol, lys eller tilsvarende, når trådløse netværksforbindelser er blevet aktiveret eller deaktiveret.«